**Rikoksentorjuntaneuvoston kokous 1/2016**

Kokouspaikka: Suomen Kuntaliitto, Kuntatalo, Toinen linja 14, kokoushuone B 3.6.

Aika: Keskiviikko 6.4 klo 10.00 – 12.00

**Puheenjohtaja Varapuheenjohtaja**

Eija Velitski (x ) Seppo Kolehmainen (-)

**Varsinaiset jäsenet Varajäsenet**

Aarne Kinnunen (x) Maria Wakeham-Hartonen (-)

Jani Kotoaro (x) Pia Sandvik (x)

Heikki Lausmaa (-) Jarmo Heinonen (-)

Tarja Mankkinen (x ) n. 10.40-11.40 Harri Martikainen (-)

Immo Parviainen (x) Kristina Kaihari (-)

Ismo Tuominen (-) Tapani Aaltela (-)

Helena Ewalds (x) -11.30 Eeva Nykänen (-)

Päivi Kurikka (-) Matti Koskinen (x)

Timo Saarinen (-) Sari Puustinen (x)

Martti Lehti (-) Janne Kivivuori (x)

Mari Koskelainen (x) Reijo Lähde (x)

Kaisa Saario (-) Risto Karhunen (-)

Marja-Riitta Vest (x) Riku-Matti Lehikoinen (-)

Pentti Lemmetyinen (x) Pia Rosengård-Andersson (x)

Päivi Okuogume (-) Sami Puumala (x)

Marjut Vuorela (x) Leena-Kaisa Åberg (x)

**Sihteeristö**

Minna Piispa (x) Jukka-Pekka Takala (x)

Markus Alanko (x) Saija Sambou (x)

Riikka Kostiainen (x) Hanna Erkinjuntti (x)

**Asiantuntijat**:

**Esityslista**

1. **Kokouksen avaus, laillisuus ja päätösvaltaisuus**

Puheenjohtaja avasi kokouksen ja totesi sen päätösvaltaiseksi.

1. **Kokouksen työjärjestys**

Hyväksyttiin kokouksen työjärjestys.

1. **Kuntaliiton esittely (liite 1)**

Strategiapäällikkö Markus Pauni esitteli Kuntaliiton toimintaa. Kuntaliiton strategiaa uudistetaan tänä vuonna. Toiminnassa tällä hetkellä paljon epävarmuustekijöitä tulevan maakunta ja sote-uudistuksen johdosta. Kuntaliiton toiminnassa on viime aikoina noussut paljon esiin turvallisuus terveellisen ja turvallisen toimintaympäristön teemoissa.

1. **Edellisen kokouksen pöytäkirja**

Hyväksyttiin edellisen kokouksen pöytäkirja.

1. **Vastaanottojärjestelmän ajankohtainen tilanne. Tulosalueen johtaja Olli Snellman, Maahanmuuttovirasto (liite 2)**

Turvapaikanhakijoiden määrässä on viimeisen vuoden aikana tapahtunut rajuja muutoksia. Vuoden 2015 syksyllä tapahtui vastaanottokeskusten paikkamäärien suuri lisäys ja keskuksia piti perustaa nopeasti lisää. Kapasiteettia on sopeutettu nykytilanteeseen hakijamäärien pienennyttyä. Tilanne on nyt rauhallisempi ja maahanmuuttovirastossa voidaan keskittyä toiminnan kehittämiseen. Vastaanottokeskuksille on valmisteilla valvontaohjelma ja työntekijöille järjestetään koulutusta mm. ihmiskaupasta. Toiminnassa ajankohtaisena on paneutuminen ihmiskaupan ehkäisyyn ja HAPKE3-hankkeen käynnistäminen; uudessa hankkeessa huomio kiinnitetään väkivaltaan kokeneisiin naisiin. HAPKE2 voitti rikoksentorjuntakilpailun muutama vuosi sitten. Maahanmuuttovirasto toteuttaa hallituksen turvapaikkapoliittista toimenpideohjelmaa. Painopiste turvapaikkakeskustelussa on siirtymässä vastaanotosta kotouttamiseen.

Snellman kertoi, että henkilökunnalle on tullut jonkin verran uhkauksia. Asukastapahtumissa on esiintynyt vihapuhetta ja aggressiivisuutta. Vastaanottokeskusten turvallisuushaasteet koskevat eniten järjestyshäiriöitä ja päihteidenkäyttöä, ja ilmiöt keskittyvät tiettyihin alueisiin. Haastavia, uusia, asiakastilanteita ovat esim. lapsivaimot, hakijan iän arvioinnin vaikeus hakijan oman ilmoituksen perusteella ja kunniaan liittyvä väkivalta.

Keskustelussa nostettiin esiin mm. hiippakuntien osallistuminen toimintaan, huoli kielteisen turvapaikkapäätöksen saavien kohtalosta ja paperittomien lisääntymisestä sekä ammattikorkeakoulujen rooli kehittämis- ja tutkimustoiminnassa.

1. **Tutkimusjaoston vuoden 2016 toimintasuunnitelma; jaoston puheenjohtaja, tutkimusjohtaja Janne Kivivuori (liite 3)**

Jaoston toiminta on alkanut hyvin. Jaoston tehtävät ovat 1) tarkastella rikoksentorjunnan ja sen tutkimuksen hyviä käytäntöjä (kotimaisen arviointitutkimuksen tietokannan rakentaminen), 2) tehdä tutkimusaloitteita ja 3) osallistua rikoksentorjuntakatsausten valmisteluun ja seurata rikollisuustilanteen kehitystä. Lisäksi jaosto on ollut mukana kommentoimassa vastaanottokeskuksiin suunnattavaa kyselyä, jonka sihteeristö toteuttaa yhdessä maahanmuuttoviraston kanssa.

1. **Rikoksentorjuntaohjelman eteneminen; Minna Piispa ja Saija Sambou (liite 4)**

Kokouksessa esiteltiin ensimmäinen luonnos toimenpide-ehdotuksista. Jäseniltä on tullut kommentteja toimenpide-ehdotuksiin ja niitä voi edelleen lähettää Saijalle ja Minnalle. Kokouksessa esitettiin ammattikorkeakoulujen lisäämistä vastuutahoiksi yliopistojen rinnalle koulutus- ja kehittämishankkeissa. OKM ja sihteeristö pitävät palaverin nuorisotyön kytkemisestä ohjelman toteuttamiseen. Paikallinen rikoksentorjuntatyön jaosto jatkaa toimenpiteiden työstämistä.

Päätettiin, että ohjelman toimikausi jatkuu seuraavan neuvoston kaudelle, vuoteen 2020. Jos ohjelma viedään lausuntokierrokselle ja valtioneuvoston hyväksyttäväksi, toteuttamine voi alkaa vasta vuoden 2017 alusta.

1. **Vuoden 2016 valtionavustukset rikoksentorjuntahankkeisiin; Markus Alanko (liite 5)**

Lausunto hyväksyttiin ehdotuksen mukaisesti. Reijo Lähde ja Pentti Lemmetyinen jääväsivät itsensä asian käsittelyssä

1. **Ilmoitus- ja muut mahdolliset asiat**

Riikka Kostiainen kertoi neuvoston twitter-tilistä ja toivoi jäseniä aktiivisesti twiittaamaan (liite 6). EUCPN:n järjestämän ECPA-kilpailun aiheena on tänä vuonna Ikääntyneisiin kohdistuneet rikokset. Kilpailu kansallisen ehdokkaan valinnasta käynnistyy toukokuussa. Kilpailuehdokkaan valintaan perustetaan raati, joka nimetään kesäkuun kokouksessa.

Yritysturvallisuuden seurantapäivät pidetään 11.-13.2016. MS Silja Serenade (Helsinki - Tukholma - Helsinki, risteily) Risteilyn hinta n. 500€. Lisätietoja Reijo Lähde ja <http://ek.fi/tapahtumat/turvallisuusalan-neuvottelupaivat-tn32/>

Eurooppalaisten rikosuhrijärjestöjen konferenssi pidetään toukokuussa Utrechtissa. Lisätietoja Leena-Kaisa Åbergilta.

1. **Seuraava kokous**

to 16.6.2016 klo 10 Rikosuhripäivystyksen tiloissa, Maistraatinportti 4 A, 4. krs

28.9 klo 10.00 – 12.00 Laurea AMK, Vanha maantie 9, 02650 Espoo (Leppävaara).

14.12. klo 10.00 – 12.00 alustava ehdotus Setlementti, Kalliolan talo.

1. **Kokouksen päättäminen**

Puheenjohtaja päätti kokouksen 11.55.